Document ID: 32014R0804

KOMISJONI RAKENDUSMÄÄRUS (EL) nr 804/2014,
24. juuli 2014,
millega kehtestatakse erand määrusest (EÜ) nr 1122/2009 seoses toetussummade vähendamisega ühtsete taotluste ja toetusõiguste jaotamise taotluste hilise esitamise pärast seoses teatavaid Itaalia piirkondi 2014. aastal tabanud üleujutustega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 142 punkti c,
ning arvestades järgmist:
(1)
komisjoni määruse (EÜ) nr 1122/2009 (2) artikli 23 lõikes 1 ja artiklis 24 on ette nähtud vähendamised, mida kohaldatakse ühtse taotluse, samuti rahastamiskõlblikkuse tõendamiseks oluliste dokumentide, lepingute ja deklaratsioonide ning toetusõiguste jaotamise taotluse hilinenud esitamise puhul.
(2)
Vastavalt määruse (EÜ) nr 1122/2009 artikli 11 lõikele 2 ja artikli 15 lõikele 1 on Itaalia määranud 15. mai 2014 tähtajaks, milleni saab esitada ühtseid taotlusi ja toetusõiguste jaotamise taotlusi 2014. aastaks.
(3)
3. mail 2014 tabas Itaalia Marche piirkonna teatavaid osi erakordne vihmasadu, mis põhjustas üleujutusi, infrastruktuuri kahjustusi, maalihkeid, kodanike evakueerimist, samuti kahju põllumajanduslikele majapidamistele ja põllukultuuridele.
(4)
Tekkinud olukorra tõttu ei saanud taotlejad mõjutatud piirkondades esitada põllumajanduslike maatükkidega seotud ühtseid taotlusi ja toetusõiguste jaotamise taotlusi ettenähtud tähtajaks, mis on sätestatud määruse (EÜ) nr 1122/2009 artikli 11 lõikes 2 ja artikli 15 lõikes 1.
(5)
Erandina määruse (EÜ) nr 1122/2009 artikli 23 lõikest 1 ja artiklist 24 on seega asjakohane mitte kohaldada ühtsete taotluste ja toetusõiguste jaotamise taotluste hilinenud esitamisest tingitud vähendamisi selliste põllumajandustootjate suhtes, kes esitasid oma taotlused vähemalt ühe põllu kohta, mis asub selliste kohalike omavalitsuste territooriumil, mille Itaalia on määratlenud Marche piirkonnas toimunud ränkade üleujutuste alaks, hiljemalt 9. juuniks 2014.
(6)
Kuna erandid peaksid hõlmama ühtseid taotlusi ja toetusõiguste jaotamise taotlusi taotlusaasta 2014 kohta, on asjakohane kohaldada käesolevat määrust tagasiulatuvalt.
(7)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 1122/2009 artikli 23 lõikest 1 ei kohaldata taotlusaastal 2014 taotluse hilinenud esitamisest tingitud vähendamist Itaalia Marche piirkonna põllumajandustootjate suhtes, kelle ühtne taotlus hõlmab vähemalt ühte põldu Senigallia, Ripe, Corinaldo, Morro d'Alba, Ostra, Ostra Vetere, Barbara, Castel Colonna, Serra de' Conti, Montemarciano, Chiaravalle või Osimo omavalitsuses, kui nad esitasid taotluse hiljemalt 9. juuniks 2014. Pärast 9. juunit 2014 esitatud taotlusi vastu ei võeta.
Artikkel 2
Erandina määruse (EÜ) nr 1122/2009 artiklist 24 ei kohaldata taotlusaastal 2014 taotluse hilinenud esitamisest tingitud vähendamist Itaalia Marche piirkonna põllumajandustootjate suhtes, kelle toetusõiguste jaotamise taotlus hõlmab vähemalt ühte põllumajanduslikku maatükki Senigallia, Ripe, Corinaldo, Morro d'Alba, Ostra, Ostra Vetere, Barbara, Castel Colonna, Serra de' Conti, Montemarciano, Chiaravalle või Osimo omavalitsuses, kui nad esitasid taotluse hiljemalt 9. juuniks 2014. Pärast 9. juunit 2014 esitatud taotlusi vastu ei võeta.
Artikkel 3
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. juuli 2014

Labels: 18
15
6
20